ᱥᱤᱞᱪᱚᱨ

ᱥᱤᱞᱪᱚᱨ ᱫᱚ ᱟᱥᱟᱢ ᱨᱮᱭᱟᱜ ᱢᱤᱫ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱱᱚᱣᱟ ᱫᱚ ᱟᱥᱟᱢ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱢᱟᱨᱟᱝ ᱵᱟᱡᱟᱨ ᱠᱟᱱᱟ ᱾ ᱥᱤᱞᱪᱚᱨ ᱫᱚ ᱠᱟᱪᱟᱨ ᱯᱚᱱᱚᱛ ᱨᱮᱭᱟᱜ ᱠᱟᱱᱟ ᱾  

ᱱᱚᱣᱟ ᱫᱚ ᱜᱩᱣᱟᱦᱟᱴᱤ ᱠᱷᱚᱱ ᱖᱒᱐ ᱠᱤᱞᱚ ᱢᱤᱴᱚᱨ (᱒᱔᱑ ᱢᱤᱞ) ᱥᱟᱺᱜᱤᱧ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱡᱚᱨᱟᱢ ᱟᱨ ᱢᱟᱱᱤᱯᱩᱨ ᱨᱮᱭᱟᱜ ᱠᱟᱹᱣᱰᱤᱟᱹᱨᱤᱭᱟᱹᱛ ᱦᱚᱨ ᱠᱟᱱᱟ ᱾ ᱱᱚᱣᱟ ᱵᱟᱡᱟᱨ ᱨᱮᱫᱚ ᱥᱤᱧᱚᱛ ᱨᱮᱭᱟᱜ ᱥᱟᱺᱜᱤᱧ ᱥᱟᱺᱜᱤᱧ ᱴᱚᱴᱷᱟ ᱠᱷᱚᱱ ᱵᱮᱯᱟᱨᱤᱭᱟᱹ ᱦᱚᱲ ᱦᱮᱡ ᱠᱟᱛᱮ ᱵᱟᱥᱟ ᱠᱚ ᱛᱟᱦᱮᱸᱱᱟ ᱾ ᱱᱚᱰᱮ ᱵᱟᱹᱲᱛᱤ ᱨᱚᱲᱚᱜ ᱠᱟᱱ ᱯᱟᱹᱨᱥᱤ ᱫᱚ ᱵᱟᱸᱜᱟᱞᱤ ᱟᱨ ᱥᱤᱞᱮᱴᱤ ᱯᱟᱹᱨᱥᱤ ᱠᱟᱱᱟ ᱾ ᱥᱤᱞᱪᱚᱨ ᱫᱚ ᱵᱟᱨᱟᱠ ᱱᱟᱹᱭ ᱨᱮᱭᱟᱜ ᱞᱮᱸᱜᱟ ᱟᱲᱮ ᱨᱮ ᱢᱮᱱᱟᱜᱼᱟ ᱾ ᱵᱟᱹᱲᱛᱤ ᱡᱟᱹᱯᱩᱫ ᱟᱨ ᱞᱟᱹᱠᱛᱤ ᱠᱷᱚᱱ ᱵᱟᱹᱲᱛᱤ ᱞᱚᱞᱚ ᱠᱷᱟᱹᱛᱤᱨ ᱡᱟᱹᱯᱩᱫ ᱨᱤᱛᱩ ᱨᱮᱦᱚᱸ ᱦᱚᱭ ᱦᱤᱥᱤᱫ ᱫᱚ ᱩᱨᱜᱩᱢ ᱜᱮ ᱛᱟᱦᱮᱸᱱᱟ ᱾ ᱪᱟᱦᱟ, ᱦᱳᱲᱳ ᱟᱨ ᱛᱤᱱᱟᱹᱝ ᱜᱟᱱ ᱵᱤᱨ ᱡᱟᱭ ᱨᱮᱭᱟᱜ ᱱᱚᱣᱟ ᱫᱚ ᱵᱮᱵᱽᱥᱟᱭ ᱛᱟᱞᱢᱟ ᱠᱟᱱᱟ ᱾ ᱡᱟᱦᱟᱸ ᱞᱮᱠᱟ ᱱᱚᱣᱟ ᱡᱟᱭᱜᱟ ᱫᱚ ᱮᱴᱟᱜ ᱴᱚᱴᱷᱟ ᱠᱷᱚᱱ ᱟᱹᱰᱤ ᱥᱟᱹᱱᱛᱤ ᱜᱮᱭᱟ, ᱚᱱᱟᱛᱮ ᱥᱤᱧᱚᱛ ᱨᱤᱱᱤᱡ ᱤᱱᱟᱹ ᱚᱠᱛᱚ ᱨᱤᱱᱤᱡ ᱢᱟᱨᱟᱝ ᱢᱚᱱᱛᱨᱤ ᱤᱱᱫᱤᱨᱟ ᱜᱟᱱᱫᱷᱤ ᱱᱚᱣᱟ ᱵᱟᱡᱟᱨ ᱫᱚ "ᱥᱟᱹᱱᱛᱤ ᱟᱱᱟᱜ ᱰᱷᱤᱯ" ᱢᱮᱱᱛᱮᱭ ᱧᱩᱛᱩᱢ ᱞᱮᱫᱼᱟ ᱾

 ᱩᱯᱨᱩᱢ 

ᱥᱤᱞᱪᱚᱨ ᱫᱚ ᱵᱟᱸᱜᱟᱞᱤ ᱟᱹᱲᱟᱹ ᱠᱷᱚᱱ ᱵᱮᱱᱟᱣ ᱟᱠᱟᱱᱟ 'ᱥᱤᱞ' (ᱢᱤᱫ ᱞᱮᱠᱟᱱ ᱫᱷᱤᱨᱤ) ᱟᱨ 'ᱪᱚᱨ' ᱱᱟᱹᱭ ᱨᱮᱭᱟᱜ ᱠᱟᱛᱟ ᱾ ᱤᱝᱨᱮᱡᱽ ᱠᱚᱣᱟᱜ ᱜᱚᱵᱚᱞᱱᱟᱝ ᱨᱮ ᱡᱟᱦᱟᱡᱽ ᱠᱚᱫᱚ ᱵᱟᱨᱟᱠ ᱱᱟᱹᱭ ᱠᱟᱛᱟ ᱨᱮᱠᱚ ᱫᱚᱦᱚ ᱮᱫ ᱛᱟᱦᱮᱸᱫ ᱾ ᱚᱱᱟ ᱠᱷᱟᱹᱛᱤᱨ ᱱᱟᱹᱭ ᱫᱷᱟᱨᱮ ᱨᱮ ᱢᱤᱫ ᱵᱟᱡᱟᱨ ᱦᱚᱸ ᱛᱤᱸᱜᱩ ᱮᱱᱟ ᱟᱨ ᱠᱟᱹᱣᱰᱤᱟᱹᱨᱤᱭᱟᱹᱛ ᱦᱮᱡ ᱥᱮᱱᱚᱜ ᱨᱮᱭᱟᱜ ᱢᱤᱫ ᱢᱩᱬ ᱴᱚᱴᱷᱟ ᱠᱟᱱᱟ ᱾ ᱵᱟᱨᱟᱠ ᱱᱟᱹᱭ ᱨᱮᱭᱟᱜ ᱠᱟᱛᱟ ᱫᱷᱟᱨᱮ ᱫᱚ ᱫᱷᱤᱨᱤ ᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱡᱟᱦᱟᱡᱽ ᱠᱚ ᱴᱟᱨᱦᱟᱣ ᱛᱟᱦᱮᱸᱱ ᱞᱟᱹᱜᱤᱫ ᱟᱹᱰᱤ ᱱᱟᱯᱟᱭ ᱜᱟᱱ ᱞᱮᱱᱟ ᱾ ᱟᱨ ᱵᱟᱡᱟᱨ ᱢᱤᱫ ᱱᱚᱝᱠᱟᱱ ᱡᱟᱭᱜᱟ ᱨᱮ ᱛᱷᱟᱯᱚᱱ ᱦᱩᱭ ᱮᱱᱟ ᱡᱟᱦᱟᱸ ᱨᱮᱫᱚ ᱯᱩᱨᱟᱹᱯᱩᱨᱤ ᱫᱷᱤᱨᱤ ᱛᱮ ᱯᱮᱨᱮᱡ ᱛᱟᱦᱮᱸ ᱠᱟᱱᱟ ᱾ ᱦᱚᱲ ᱱᱚᱣᱟ ᱡᱟᱭᱜᱟ ᱫᱚ 'ᱥᱤᱞᱮᱨ ᱪᱚᱨ' ᱟᱨᱵᱟᱝ ᱫᱷᱤᱨᱤ ᱨᱮᱭᱟᱜ ᱠᱟᱛᱟ ᱢᱮᱢᱮᱱ ᱠᱚ ᱮᱭᱦᱚᱵ ᱠᱮᱫᱼᱟ ᱾ ᱱᱚᱝᱠᱟᱛᱮ ᱥᱤᱞᱮᱨ ᱪᱚᱨ ᱜᱮ ᱵᱮᱱᱟᱣ ᱮᱱᱟ 'ᱥᱤᱞᱪᱚᱨ' ᱾ ᱛᱟᱭᱚᱢ ᱛᱮ ᱤᱝᱨᱮᱡᱽ ᱠᱚ ᱟᱠᱚᱣᱟᱜ ᱥᱚᱨᱠᱟᱨᱤ ᱯᱩᱛᱷᱤ ᱞᱟᱪᱷᱟ ᱨᱮ ᱱᱚᱣᱟ ᱴᱚᱷᱟ ᱫᱚ ᱥᱤᱞᱪᱚᱨ ᱠᱚ ᱢᱮᱱ ᱠᱮᱫᱼᱟ ᱾

ᱥᱩᱨ ᱥᱩᱯᱩᱨ ᱙᱐% ᱥᱤᱞᱪᱚᱨ ᱵᱚᱥᱠᱚᱫᱤᱭᱟᱹ ᱵᱟᱝᱜᱟᱞᱤ ᱠᱟᱱᱟ ᱠᱚ ᱡᱟᱦᱟᱸᱭ ᱫᱚ ᱥᱤᱞᱮᱴᱤ ᱯᱟᱹᱨᱥᱤ ᱠᱚ ᱨᱚᱲᱟ ᱾ ᱟᱨ ᱮᱴᱟᱜ ᱯᱟᱹᱨᱥᱤ ᱠᱚ ᱡᱮᱞᱮᱠᱟ, ᱢᱚᱬᱤᱯᱩᱨᱤ-ᱢᱮᱭᱛᱤ, ᱢᱟᱨᱣᱟᱲᱤ, ᱵᱤᱥᱱᱩᱯᱨᱤᱭᱟ ᱢᱚᱬᱤᱯᱩᱨᱤ ᱨᱚᱲᱮᱫ ᱦᱚᱲ ᱥᱟᱶ ᱥᱟᱶᱛᱮ ᱱᱚᱰᱮ ᱛᱤᱱᱟᱹᱝ ᱜᱟᱱ ᱱᱟᱜᱟ ᱦᱚᱸ ᱵᱟᱥᱟ ᱠᱟᱛᱮ ᱢᱮᱱᱟᱜ ᱠᱚᱣᱟ ᱾ ᱱᱚᱰᱮᱱᱟᱜ ᱯᱩᱭᱞᱩ ᱡᱚᱢᱟᱜ ᱫᱚ ᱫᱟᱠᱟ ᱠᱟᱱᱟ ᱾ ᱦᱟᱹᱠᱩᱣᱟᱜ ᱦᱚᱸ ᱟᱹᱰᱤ ᱜᱮ ᱜᱚᱨᱚᱡᱽ ᱢᱮᱱᱟᱜᱼᱟ ᱾ ᱥᱩᱴᱠᱤ (ᱨᱚᱦᱚᱲ ᱦᱟᱹᱠᱩᱣᱟᱜ ᱧᱩᱛᱩᱢ), ᱥᱤᱫᱳᱞ ᱪᱚᱴᱱᱤ, ᱥᱩᱸᱜᱟᱞ ᱯᱤᱴᱷᱟᱹ ᱱᱚᱰᱮᱣᱟᱜ ᱛᱤᱱᱟᱹᱜ ᱜᱟᱱ ᱡᱚᱢᱟᱜ ᱨᱮᱭᱟᱜ ᱧᱩᱛᱩᱢ ᱾ ᱛᱤᱱᱟᱹᱝ ᱥᱮᱨᱢᱟ ᱨᱮ ᱥᱩᱨ ᱥᱩᱯᱩᱨ ᱨᱮᱭᱟᱜ ᱛᱤᱱᱟᱹᱝ ᱜᱟᱱ ᱴᱚᱴᱷᱟ ᱠᱷᱚᱱ ᱦᱚᱲ ᱦᱮᱡ ᱠᱟᱛᱮ ᱱᱚᱰᱮ ᱵᱚᱥᱠᱚᱫᱚᱜ ᱠᱚ ᱪᱷᱩᱴᱟᱹᱣ ᱟᱠᱟᱱᱟ ᱾ ᱱᱚᱣᱟ ᱨᱮᱭᱟᱜ ᱢᱩᱠᱷᱤᱭᱟᱹ ᱮᱛᱮᱫ ᱫᱚ ᱱᱚᱣᱟ ᱵᱟᱡᱟᱨ ᱨᱮᱭᱟᱜ ᱥᱮᱪᱮᱫ ᱟᱨ ᱛᱤᱠᱪᱷᱟ. ᱨᱮᱭᱟᱜ ᱩᱛᱱᱟᱹᱣ ᱥᱟᱶ ᱥᱟᱶᱛᱮ ᱨᱤᱭᱚᱞ ᱮᱥᱴᱮᱴ ᱟᱨᱠᱮᱴ ᱟᱨ ᱮᱴᱟᱜ ᱯᱚᱨᱛᱚᱱ ᱜᱮ ᱱᱚᱣᱟ ᱵᱟᱡᱟᱨ ᱫᱚ ᱵᱟᱹᱲᱛᱤ ᱵᱷᱤᱲ-ᱵᱷᱟᱲ ᱨᱮᱭᱟᱜ ᱮᱞᱟᱠᱟᱭ ᱵᱮᱱᱟᱣ ᱠᱮᱫᱼᱟ ᱾ ᱱᱚᱣᱟ ᱫᱚ ᱯᱚᱱᱚᱛ ᱨᱮᱭᱟᱜ ᱫᱚᱥᱟᱨ ᱡᱚᱛᱚ ᱠᱷᱚᱱ ᱵᱟᱹᱲᱛᱤ ᱦᱚᱧ ᱮᱞᱮᱞ ᱟᱱᱟᱜ ᱱᱟᱜᱟᱨ ᱠᱟᱱᱟ ᱾

 ᱱᱟᱜᱟᱢ 
᱑᱙ ᱟᱱᱟᱜ ᱥᱮᱧᱪᱚᱨᱤ ᱨᱮ ᱱᱚᱰᱮ ᱫᱚ ᱢᱤᱫ 'ᱢᱤᱥᱚᱱᱟᱨᱤ ᱟᱥᱲᱟ' ᱟᱨ 'ᱯᱚᱞᱚ ᱢᱟᱴ' ᱵᱮᱱᱟᱣ ᱮᱱᱟ ᱾ ᱱᱚᱰᱮ ᱟᱹᱰᱤ ᱞᱟᱦᱟᱨᱮ, ᱯᱟᱞᱮ ᱑᱘᱔᱒ ᱠᱚ ᱥᱮᱫ ᱢᱤᱫ ᱢᱟᱨᱮ ᱢᱩᱫᱽᱨᱤ 'ᱱᱚᱨᱚᱥᱤᱝᱦᱚ ᱟᱠᱷᱟᱲᱟ' ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ ᱵᱽᱨᱤᱴᱤᱥ ᱱᱟᱝ ᱨᱮᱦᱚᱸ ᱟᱹᱰᱤᱜᱟᱱ ᱮᱴᱟᱜ ᱟᱠᱷᱟᱲᱟ ᱟᱨ ᱢᱩᱫᱽᱨᱤ ᱠᱚᱦᱚᱸ ᱵᱮᱱᱟᱣ ᱞᱮᱱ ᱛᱟᱦᱮᱸᱫ ᱾ 

 ᱪᱟᱥᱵᱟᱥ ᱟᱨ ᱠᱷᱚᱬᱤᱡᱽ 
ᱥᱤᱞᱪᱚᱨ ᱪᱟᱦᱟ, ᱪᱟᱣᱞᱮ ᱟᱨ ᱫᱩᱥᱨᱟᱹ ᱠᱤᱨᱥᱤ ᱟᱨᱡᱟᱣ ᱨᱮᱭᱟᱜ ᱵᱮᱯᱟᱨ ᱟᱨ ᱵᱟᱹᱱᱤᱡ ᱨᱮᱭᱟᱜ ᱛᱟᱞᱢᱟ ᱦᱚᱸ ᱠᱟᱱᱟ ᱾

 ᱵᱮᱯᱟᱨ 
ᱥᱤᱞᱪᱚᱨ ᱨᱮᱫᱚ ᱥᱤᱢᱟᱹᱛ ᱤᱱᱰᱚᱥᱴᱨᱤ ᱜᱮ ᱢᱮᱱᱟᱜᱼᱟ ᱟᱨ ᱵᱟᱹᱲᱛᱤ ᱞᱮᱠᱟᱛᱮ ᱚᱸᱰᱮ ᱫᱚ ᱠᱟᱜᱽᱡᱚ ᱟᱨ ᱪᱟᱦᱟ ᱰᱤᱵᱟᱹ ᱵᱮᱱᱟᱣᱜᱼᱟ ᱾

 ᱦᱮᱡᱥᱮᱱ ᱟᱨ ᱥᱟᱱᱟᱜᱟᱲ 
ᱢᱤᱫ ᱩᱰᱟᱹᱱ ᱟᱰᱟ ᱟᱱᱟᱜ ᱥᱤᱞᱪᱚᱞ ᱢᱤᱡᱚᱨᱟᱢ ᱨᱮᱭᱟᱜ ᱟᱭᱡᱳᱞ ᱟᱨ ᱢᱮᱜᱷᱟᱞᱚᱭ ᱨᱮᱭᱟᱜ ᱨᱟᱡᱽᱜᱟᱲ ᱥᱤᱞᱚᱝ ᱠᱷᱚᱱ ᱥᱚᱲᱚᱠ ᱟᱨ ᱨᱮᱞᱦᱚᱨ ᱦᱚᱸ ᱡᱩᱲᱟ.ᱭ ᱟᱠᱟᱱᱟ ᱾ 

 ᱦᱚᱲ ᱮᱞᱮᱞ 
᱒᱐᱐᱑ ᱥᱟᱞᱮ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱞᱪᱚᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒᱑,᱘᱙᱐ ᱢᱮᱱᱟᱜ ᱠᱚᱣᱟ ᱾ ᱚᱱᱠᱟ ᱜᱮ ᱥᱤᱧᱚᱛ ᱨᱮ ᱒᱐᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱥᱤᱞᱪᱚᱨ ᱵᱟᱡᱟᱨ ᱨᱤᱱ ᱡᱚᱛᱚ ᱛᱮ ᱦᱚᱲ ᱮᱞᱮᱞ ᱫᱚ ᱒,᱒᱘,᱓᱒᱔ ᱢᱮᱱᱟᱜ ᱠᱚᱣᱟ ᱾  ᱥᱤᱞᱪᱚᱨ ᱨᱮᱭᱟᱜ ᱡᱟᱱᱟᱝ ᱡᱟᱹᱱᱤ ᱫᱚ ᱑᱐᱐᱐ ᱠᱚᱲᱟ ᱦᱚᱯᱚᱱ ᱥᱟᱢᱟᱝ ᱨᱮ ᱠᱩᱲᱤ ᱦᱚᱯᱚᱱ ᱫᱚ  ᱙᱘᱘ ᱦᱚᱲ ᱾

 ᱥᱮᱪᱮᱫ 
ᱥᱤᱞᱪᱚᱨ ᱫᱚ ᱢᱤᱫ ᱥᱮᱱᱴᱨᱟᱞ ᱡᱮᱜᱮᱛ ᱵᱤᱨᱫᱟᱹᱜᱟᱲ, ᱟᱥᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮᱭᱟᱜ ᱢᱩᱬ ᱠᱮᱢᱯᱚᱥ ᱨᱮᱭᱟᱜ ᱚᱲᱟᱜ ᱠᱟᱱᱟ ᱾ ᱡᱟᱦᱟᱸᱨᱮ ᱡᱮᱱᱮᱨᱟᱞ ᱥᱟᱶ ᱥᱟᱶᱛᱮ ᱵᱮᱵᱽᱥᱟᱭᱤᱠ ᱵᱟᱱᱟᱨ ᱞᱮᱠᱟᱛᱮᱜᱮ ᱥᱮᱪᱮᱫ ᱮᱢ ᱪᱟᱞᱟᱜ ᱠᱟᱱᱟ ᱾ ᱑᱙᱙᱔ ᱥᱟᱞᱮᱨᱮ ᱛᱷᱟᱯᱚᱱ ᱟᱠᱟᱱ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱨᱮ ᱑᱗ ᱜᱚᱴᱟᱝ ᱟᱥᱲᱟ ᱟᱨ ᱓᱕ ᱜᱚᱴᱟᱝ ᱯᱳᱥᱴ-ᱜᱽᱨᱟᱡᱩᱣᱮᱴ ᱦᱩᱫᱟᱹ ᱢᱮᱱᱟᱜᱼᱟ ᱾ ᱱᱚᱣᱟ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱛᱟᱹᱨᱤ ᱨᱮᱫᱚ ᱕᱖ ᱮᱯᱷᱤᱞᱤᱭᱟᱴᱮᱰ ᱢᱟᱦᱟ ᱵᱤᱨᱫᱟᱹᱜᱟᱲ ᱢᱮᱱᱟᱜᱼᱟ ᱾  ᱥᱤᱞᱪᱚᱨ ᱨᱮᱭᱟᱜ ᱢᱟᱦᱟ ᱵᱤᱨᱫᱟᱹᱜᱟᱲ ᱠᱚᱫᱚ ᱵᱟᱹᱲᱛᱤ ᱞᱮᱠᱟᱛᱮ ᱟᱥᱟᱢ ᱡᱮᱜᱮᱛ ᱵᱤᱨᱫᱟᱹᱜᱟᱲ ᱯᱟᱦᱴᱟ ᱠᱷᱚᱱ ᱮᱯᱷᱤᱞᱤᱭᱮᱥᱚᱱ ᱮ ᱧᱟᱢᱟ ᱾

ᱥᱟᱹᱠᱷᱭᱟᱹᱛ

 ᱵᱟᱦᱨᱮ ᱡᱚᱱᱚᱲ 

Britannica article on Silchar